**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus avatud hankemenetluses „ **Taimlatööd 2025**“ (viitenumber 291320) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
2. **HANKELEPINGU ESE**
   1. Käesoleva hanke tulemusel tellitakse RMK taimlates taimlatöid põllul taimede peenrast väljavõtmiseks, sorteerimiseks ja pakendamiseks.
   2. Hange on jagatud neljaks (4) osaks:
      1. Hanke osa 1 – Purila taimla (Kuku küla, Rapla vald, 79631 Raplamaa). Tööde maht: kuni 50 000 taime päevas, kokku 860 000 taime (sellest 600 000 kuuse- ja 260 000 kase- ja sanglepataime). Standardsete taimede osakaal kogumahust ca 90%.
      2. Hanke osa 2 – Reiu taimla (Reiu küla, Häädemeeste vald, 86502 Pärnumaa). Tööde maht: kuni 20 000 taime päevas, kokku 508 000 taime (sellest 338 000 kuuse- ja 170 000 kasetaime). Standardsete taimede osakaal kogumahust ca 80%.
      3. Hanke osa 3 – Rulli taimla (Rulli küla, Tõrva vald, 68615 Valgamaa). Tööde maht: kuni 50 000 taime päevas, kokku 700 000 taime (sellest 500 000 kuuse- ja 200 000 sanglepa taime). Standardsete taimede osakaal kogumahust ca 70%.
   3. Taimlatöid tellitakse olenevalt hankemenetluse kulgemisest alates 15.04.2025.a. kuni 15.06.2025.a, võimalusel võib teenuse tellimisega alustada enne 15.04.2025.a. Hankemenetluse kulgemise pikenemisel üle 15.04.2025.a, võib lepingu sõlmida ja töid alustada hiljem, kuid mitte hiljem, kui 20.04.2025.a.
   4. Hankes tellitakse taimede väljavõtmise tööd s.o – taimlas põllul metsataimede peenrast käsitsi väljavõtmine, sorteerimine, sidumine puntidesse ja pakendamine plastkottidesse. Välja võetav puuliik (kuusk, kask või sanglepp) ja taimede arv määratakse Tellija poolt. Sidumismaterjalid ja plastkotid antakse Tellija poolt.
   5. Taimlatööde üldine kirjeldus:
      1. Töötajate transpordi taimlasse teostab töövõtja.
      2. Töötajate tööohutuse ja vajaliku riietuse eest vastutab töövõtja.
      3. Taimede väljavõtmisel tagab tellija töövõtjale:
         1. taimed on põllul eelnevalt pinnasest lahti kergitatud traktori haakes oleva seadmega.
         2. taimede pakendamiseks on olemas Tellija poolt vajalikud sidumisnöörid ja plastkotid.
      4. Taimede väljavõtmisel tagab töövõtja tellijale:
         1. taimede väljavõtmisel, sorteerimisel, sidumisel puntidesse ja pakendamisel tellija poolt määratud kvaliteedinõuete täitmise. Mittekvaliteetne töö tuleb töövõtja kuludega uuesti teostada.
         2. kokkulepitud kvaliteetsete taimede päevase koguse väljavõtmise, sorteerimise, puntidesse sidumise ja pakendamise.
      5. Töövõtja teostab tervikliku tööülesandena taimede väljavõtmise, sorteerimise, puntidesse sidumise ja pakendamise töid tellija üldise juhtimise ja järelevalve all, korraldades ja viies iseseisvalt läbi tööprotsessi erinevaid osi. Tellija pikaajalise kogemuse põhjal on ühe töölise suutlikkus kuusetaimede väljavõtmisel, sorteerimisel, puntidesse sidumisel ja pakendamisel ligikaudu 4 000 taime päevas, kase- ja sanglepataimede puhul ligikaudu 3 000 taime päevas. Sellest oluliselt erinevad jõudluse näitajad võivad tellija jaoks tõenäoliselt osundada võimalikele probleemidele lepingu nõuetekohasel täitmisel.
      6. Töövõtja tagab valmisoleku tööde teostamiseks kogu tööperioodi jooksul, sh vajaliku tööjõu olemasolu ja valmisoleku tööperioodil (metsataimede välja võtmisel) iga nädal arvestusega, et lepingu alusel määratud tööperioodi töömaht hankeosades 1 (Purila taimla) ja 2 (Reiu taimla) ja 3 (Rulli taimla) jagatakse kuni neljale (4) nädalale.
      7. Töövõtja on kohustatud suutma teostama töid tavapärasel tööajal ja kokkuleppel ka väljaspool seda.
      8. Töövõtjal peavad endal olema tööde teostamiseks vajaminevad töö- ja isikukaitsevahendid ning kuusetaimede väljavõtmisel käärid konkurentlatvade lõikamiseks.
      9. Töövõtja esindaja peab määrama objektil oma tööjõu tööde korraldamiseks ja juhendamiseks isik, kes on tööajal igapäevaselt objektil kohal, valdab eesti keelt, tagades tööde korraldamisel ja andmevahetusel töövõtja ning tellija suhtluskeelena eesti keele. Töövõtja määrab sellise isiku enne tööde algust.
      10. Töövõtjal ei ole lubatud anda lepingust tulenevaid kohustusi üle kolmandatele isikutele, s.h alltöövõtjatele ilma tellija kirjaliku nõusolekuta.
      11. Töövõtja peab esitama lepingu täitmise alustamise ajaks tellijale selleks ajaks teadaolevate lepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitama sama teabe ka iga lisanduva alltöövõtja kohta, kes osaleb lepingu täitmisel ja kelle kohta pole tellijale lepingu täitmise alustamise ajaks teavet esitatud.
      12. Pakkuja peab arvestama, et taimede väljavõtmise tööd tellitakse ja see tuleb teostada valdavalt kevadisel istutusperioodil algusega ligikaudu 15.04., varieeruvusega ligikaudu +/- 1 nädal, kestusega ligikaudu 5 nädalat. Istutusperioodide algus- ja lõppajad võivad erineda ilmastikutingimustest tingituna või hankija äranägemisel töökorralduslikel põhjustel.
      13. Tööde tasustamine toimub vastavalt hankedokumentides, eelkõige hankelepingus toodud protseduuridele ja hindadele, aga samuti vastavalt pakkuja poolt pakutud hinnale.
3. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi.
   2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   3. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   4. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   5. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
4. **PAKKUMUSTE HINDAMINE**
   1. Hankija tunnistab osade kaupa edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama kogumaksumusega (suurima punktisummaga) pakkumuse.
   2. Kui hanke osas on võrdselt madalama kogumaksumusega (suurima punktisummaga) pakkumuse esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
   3. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima.

1. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
2. **HANKELEPINGU SÕLMIMINE**
   1. Hankeleping sõlmitakse igas hanke osas ühe edukaks tunnistatud pakkujaga hankelepingu projektis kindlaksmääratud tingimustel. Hankelepinguga ei võrdsustata edukaks tunnistatud pakkumust, vaid leping sõlmitakse eraldi dokumendina.
   2. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale selle allkirjastamist.
   3. Kui edukaks tunnistatud pakkuja ei allkirjasta või ei esita hankijale allkirjastatud hankelepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
   4. Hankeleping allkirjastatakse digitaalselt. Juhul, kui hankelepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Hankeleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe hankelepingu eksemplari allkirjastatult tagastama hankijale 5 tööpäeva jooksul hankelepingu kättesaamisest arvates. Hankija võib eduka pakkuja taotluse ja vajaduse korral hankelepingu tagastamise tähtaega pikendada. Kui pakkuja ei tagasta tema poolt allkirjastatud hankelepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
3. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.